[{"text_idx": "#000000", "text": "Internacia Kongreso de Blindaj Esperantistoj"}, {"text_idx": "#000001", "text": "Vi trovos en c\u0302i tiu pag\u0302o c\u0302iujn necesajn informojn pri tio, kiel veturi al Slovakio, al la urbo Nitro kaj al la kongresejo."}, {"text_idx": "#000003", "text": "Detala Google-mapo, kiu indikas la kongresejon, hotelojn kaj aliajn gravajn lokojn de la kongreso"}, {"text_idx": "#000004", "text": "Por koni horarojn de c\u0302iuj trajnoj kaj interurbaj busoj ene de Slovakio, kaj inter Slovakio kaj najbaraj landoj, uzu la tre bonan retejon cp.sk. G\u0302i donos al vi precizajn informojn pri konektoj kaj estas disponebla slovake, angle kaj germane (eblas s\u0302ang\u0302i la lingvon sube). Se vi havas studentan legitimilon, kunportu g\u0302in kaj montru g\u0302in, kiam vi ac\u0302etas biletojn: vi ofte povos havi rabaton."}, {"text_idx": "#000006", "text": "Se vi volas veturi al UK kun aliaj esperantistoj, karavano (grupa trajnvojag\u0302o) povas esti bona solvo por vi. Planita estas jam karavano de Seulo tra Eu\u0306razio. Legu pli pri karavanoj c\u0302i tie."}, {"text_idx": "#000008", "text": "De la Viena flughaveno iras ege ofte (c\u0302iuhore au\u0306 ec\u0302 pli ofte) busoj al Bratislavo. La vojag\u0302o dau\u0306ras 1 horon. Elbusig\u0302i vi povas au\u0306 c\u0302e la Bratislava flughaveno (\u201cBratislava,,letisko\u201d), au\u0306 c\u0302e la busa stacidomo (\u201cBratislava,,AS MHD\u201d). Atentu pri itinero de la konkreta buso. Eblas mendi la biletojn rete au\u0306 simple ac\u0302eti rekte de la s\u0302oforo. La veturado kostas proksimume 8 \u20ac."}, {"text_idx": "#000009", "text": "De la urbo mem veturas ankau\u0306 oftaj trajnoj inter la Viena c\u0302efstacidomo (\u201cWien Hbf\u201d) kaj la Bratislava c\u0302efstacidomo (\u201cBratislava hl. st.\u201d). La veturado dau\u0306ras unu horon. Horarojn kontrolu c\u0302e cp.sk."}, {"text_idx": "#000010", "text": "En la c\u0302efurbo eblas veturi per urba trafiko (busoj, tramoj, trolebusoj). Bileton ac\u0302etu antau\u0306 eniro en veturilon kaj tie ne forgesu validigi g\u0302in (tiucelaj aparatoj trovig\u0302as en c\u0302iuj publikaj trafikiloj). Ili ac\u0302eteblas en kioskoj, en au\u0306tomatoj c\u0302e stacioj, au\u0306 en konstruaj\u0302o tuj apud c\u0302efa trajna stacidomo."}, {"text_idx": "#000011", "text": "Estas pli facile atingi Nitron per buso ol per trajno, do ni rekomendas al vi iri al la busa stacidomo. Ne ekzistas rekta buso de la flughaveno al la busa stacidomo; vi devas nepre s\u0302ang\u0302i en la trajna stacidomo."}, {"text_idx": "#000012", "text": "Biletojn por publika transporto en Bratislavo vi povas ac\u0302eti en orang\u0302koloraj au\u0306tomatoj c\u0302e bushaltejoj. Vi bezonas jam havi eu\u0306ro-monerojn. Baza 15-minuta bileto kostas 0,70 \u20ac, 30-minuta kostas 0,90 \u20ac, 60-minuta kostas 1,20 \u20ac. Infanoj g\u0302is 15 jaroj, studentoj g\u0302is 25 jaroj kaj homoj ekde 62 jaroj havas duonan rabaton (vidu la detalan prezaron). Bileto rajtigas s\u0302ang\u0302i veturilon tiom ofte, kiom oni volas."}, {"text_idx": "#000013", "text": "El la flughaveno al la c\u0302efa trajna stacidomo au\u0306 male: la numero 61 (Letisko \u2192 Hlavna\u0301 stanica), la veturo dau\u0306ras 25 minutojn.\nEl la busa stacidomo al la c\u0302efa trajna stacidomo au\u0306 male: la numero 210 (Autobusova\u0301 stanica \u2192 Hlavna\u0301 stanica), la veturo dau\u0306ras 10 minutojn."}, {"text_idx": "#000014", "text": "Por iri de la flughaveno al la au\u0306tobusa stacidomo, vi devas ac\u0302eti 60-minutan bileton kaj s\u0302ang\u0302i buson en la trajna stacidomo."}, {"text_idx": "#000015", "text": "El Bratislavo iru per buso al Nitro. (Eblas iri ankau\u0306 trajne, sed nur busoj ebligas rektan veturon). Busoj estas oftaj kaj la veturo dau\u0306ras proksimume 1 horon kaj 20 minutojn. La bileton ac\u0302etu rekte de la s\u0302oforo (kontrau\u0306 4-5 \u20ac). Ekzistas ankau\u0306 rektaj busoj de la bratislava flughaveno al Nitro, sed tiuj estas malpli oftaj. Horarojn kontrolu denove c\u0302e cp.sk (ne forgesu, ke la urbo nomig\u0302as Nitra slovake)."}, {"text_idx": "#000017", "text": "Ekzistas c\u0302iutage pluraj trajnaj konektoj de la Orienta stacidomo de Budapes\u0302to (Budapest-Keleti pa\u0301lyaudvar) al Nitro, c\u0302iam kun s\u0302ang\u0302o en Nove\u0301 Za\u0301mky. La veturo dau\u0306ras c\u0302irkau\u0306 3 horojn. Por pli detalaj klarigoj, vidu la pag\u0302on Veni de Budapes\u0302to."}, {"text_idx": "#000018", "text": "La vojo de la stacidomo g\u0302is la kongresejo. Vidu ankau\u0306 detalan mapon, kiu montras gravajn lokojn en Nitro."}, {"text_idx": "#000019", "text": "En Nitro, la busa kaj trajna stacidomoj estas unu apud la alia. De tie estas tri ebloj:"}, {"text_idx": "#000020", "text": "Iri piede. Eblas iri al la kongresejo en 20 minutoj: vidu mapon.\nIri buse. De la stacidomo, iru per la buso 19 g\u0302is la kvara haltejo, \u201cUniverzity\u201d (\u201cUniversitatoj\u201d). Ac\u0302etu bileton rekte de la s\u0302oforo; veturo kostas 0,80 \u20ac, au\u0306 0,50 \u20ac por infanoj, studentoj kaj emerituloj. Vi povas konsulti mapon, horaron kaj prezaron. Tamen la busoj estos senpagaj dum la tuta dau\u0306ro de la UK, danke al subteno de la urbo Nitro! Sufic\u0302os montri vian noms\u0302ildon al la s\u0302oforo. (Tio validas nur por la urbaj busoj, ne por distancaj konektoj, kaj nur de la 23-a g\u0302is 30-a de julio.)\nIru per taksio. Depende de la kompanio, tio kostos maksimume 3 \u20ac. Vi povos trovi taksiojn, kiuj atendas c\u0302e la stacidomo, au\u0306 rekte mendi c\u0302e unu el la kompanioj: Moje Taxi, City Taxi, One Taxi Nitra."}, {"text_idx": "#000021", "text": "Se vi alvenos la 23-an de julio, vi ec\u0302 ne bezonos zorgi pri taksioj kaj mapoj: la urbo Nitro sponsoras transporton de la kongresanoj de la nitra trajna/busa stacidomo al la kongresejo per c\u0302arma trajneto!"}, {"text_idx": "#000022", "text": "Nitro estas facile atingebla au\u0306te de Bratislavo per la au\u0306tos\u0302oseo D1 kaj la rapidvojo R1. La adreso de la kongresejo estas:"}, {"text_idx": "#000023", "text": "Notu, ke se vi veturas per au\u0306tos\u0302oseo, vi nepre devas ac\u0302eti au\u0306tos\u0302osean markon (dial\u030cnic\u030cna\u0301 zna\u0301mka). Nun eblas ac\u0302eti elektronikan markon; 10-taga marko por kutima au\u0306to kostas 10 \u20ac. Pli da informoj (slovake, angle, germane, ruse, pole, hungare)."}]